ประจำเดือนมาจะ 8 วันแล้วค่ะ 2-4 วันแรกเยอะ 5-7 มาน้อย ๆ วันที่ 8 มาแบบไหล ๆ อ่ะค่ะไหล ๆ ไม่ทราบว่าเป็นอะไรมากไหมคะ.
สวัสดีค่ะ การมีประจำเดือนมาเกิน 7 วัน อาจเป็นเลือดที่ออกมามากผิดปกติ และมีสาเหตุจาก-เนื้องอกมดลูกหรือปากมดลูก-ฮอร์โมนที่สร้างจากรังไข่อยู่ในระดับที่ไม่ปกติ-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์